62022CO0482_INF
Uznesenie Súdneho dvora (šiesta komora) z 27. apríla 2023 –Associazione Raggio Verde
(vec C‑482/22)
„Návrh na začatie prejudiciálneho konania – Články 53 a 99 Rokovacieho poriadku Súdneho dvora – Článok 267 ZFEÚ – Rozsah povinnosti vnútroštátnych súdov rozhodujúcich v poslednom stupni podať návrh na začatie prejudiciálneho konania – Výnimky z tejto povinnosti – Kritériá – Situácie, v ktorých je správny výklad práva Únie taký jasný, že tu nie je priestor na žiadne dôvodné pochybnosti – Podmienka, aby bol vnútroštátny súd rozhodujúci v poslednom stupni presvedčený o tom, že aj pre ostatné súdy členských štátov rozhodujúce v poslednom stupni a Súdny dvor je výklad rovnako jasný“
1.
Prejudiciálne otázky – Podanie návrhu na Súdny dvor – Prejudiciálne otázky – Povinnosť vnútroštátneho súdu – Neexistencia – Podmienky – Neexistencia dôvodných pochybností – Kritériá
(Článok 267 ZFEÚ)
(Pozri body 27 – 46 a výrok)
2.
Prejudiciálne otázky – Prípustnosť – Hranice – Zjavne irelevantné otázky a hypotetické otázky položené v kontexte vylučujúcom užitočnú odpoveď – Otázky nesúvisiace s predmetom sporu vo veci samej – Neprípustnosť
(Článok 267 ZFEÚ; Rokovací poriadok Súdneho dvora, článok 53 ods. 2)
(pozri body 50 – 53)
Výrok
Článok 267 ZFEÚ sa má vykladať v tom zmysle, že vnútroštátny súd, proti ktorého rozhodnutiam nemožno podať opravný prostriedok na súd podľa vnútroštátneho práva, nemusí predložiť Súdnemu dvoru otázku výkladu práva Únie a vyriešiť ju v rámci svojej vlastnej zodpovednosti v prípade, že je správny výklad práva Únie taký jasný, že tu nie je priestor na žiadne dôvodné pochybnosti. Existencia takéhoto prípadu sa musí posudzovať v závislosti od charakteristík vlastných právu Únie, osobitné ťažkosti, ktoré predstavuje jeho výklad, a riziko rozdielnej judikatúry v rámci Európskej únie.
Tento vnútroštátny súd nie je povinný podrobne preukázať, že ostatné súdy členských štátov rozhodujúce v poslednom stupni a Súdny dvor by uskutočnili rovnaký výklad, ale musí po vykonaní posúdenia, ktoré zohľadňuje tieto skutočnosti, mať nadobudnuté presvedčenie, že aj pre tieto ostatné vnútroštátne súdy a Súdny dvor by bol výklad rovnako jasný.